open-index/open-wikipedia-markdown huggingface dataset:
प्रोक्‍ति विश्‍लेषण

किसी लिखित, मौखिक या सांकेतिक भाषा के प्रयोग के विश्लेषण के विभिन्न तरीकों को **प्रोक्‍ति विश्‍लेषण** (Discourse analysis (DA) या discourse studies) कहते हैं। 
किसी बात को कहने के लिए प्रयुक्त वाक्यों का उस समुच्चय को प्रोक्ति कहते हैं जिसमें एकाधिक वाक्य आपस में सुसम्बद्ध होकर अर्थ और संरचना की दृष्टि में एक इकाई बन गए है। 

सभी वैयाकरण प्रायः इस बात से सहमत रहे हैं कि वाक्य ही भाषा की आधारभूत ईकाई होती है। वाक्य से मन्तव्य पूरा हो जाता है। अपने आप में पूर्ण और स्वतंत्र होने के कारण वाक्य भाषिक विश्लेष्ण का आधार बन जाता है। तथापि विचारों के आदान-प्रदान के लिए वाक्य पर्याप्त नहीं होते। पूर्ण सम्प्रेषण के लिए वाक्य की सीमा को पार करना पड़ता है तथा प्रकरण और सन्दर्भ सहित संप्रेषण करने के लिए सुसम्बद्ध वाक्यों का उपयोग करना पड़ता है। एक दूसरे से जुड़े हुए सतत वाक्यों का समूह **प्रोक्ति** है। 

समाजभाषाविज्ञान के विकास के कारण इस ओर लोगों का ध्यान गया है। अर्थ और संरचना आदि सभी दृष्टियों से विचार करने पर प्रोक्ति ही भाषा की मूलभूत सहज इकाई ठहरती है और क्योंकि समाज में विचार विनिमय के लिए उसी (प्रोक्ति) का प्रयोग किया जाता है तथा वाक्य उसी का विश्लेषण करने पर प्राप्त होते हैं अतः वाक्य मूलतः भाषा की सहज इकाई नहीं हो सकते। प्रोक्ति भाषाविज्ञान में एककालिक, कालक्रमिक, तुलनात्मक, व्यतिरेकी तथा सैद्धान्तिक रूप में अध्ययन करते हैं। 

पहले भाषा की मूलभूत सहज इकाई वाक्य मानी जाती थी। इसीलिए अब तक विश्व में प्राचीन काल हो या आधुनिक काल, भाषा पर जो भी काम हुआ है उसका आधार वाक्य है। इधर समाजभाषाविज्ञान के परिप्रेक्ष्य में वाक्य के भाषा की मूलभूत सहज इकाई होने की बात पर प्रश्नवाचक चिह्न लगा तथा भाषा की मूलभूत इकाई ऐसे 'वाक्यसमूह' को मानने लगे जिसके सभी वाक्य सुसम्बद्ध हों तथा जो मिलकर किसी बात को कहने में समर्थ हों। ऐसे वाक्य समूह को ही प्रोक्ति (Discourse) कहते हैं। 

इस तरह तर्कपूर्ण क्रमयुक्त और आपस में आंतरिक रूप से सुसंबद्ध एकाधिक वाक्यों की ऐसी व्यवस्थित इकाई को प्रोक्ति कहते हैं, जो संदर्भ-विशेष में अर्थद्योतन की दृष्टि से पूर्ण हों। प्रोक्तिविज्ञान में विचारणीय विषय ये हैं-
* 'भाषा विशेष में वाक्यों को आपस में कैसे जोड़ा जाता है,
* 'संरचना, संबद्ध व्यक्ति, कथन, कथनप्रकृति, संसक्ति तथा शैली आदि की दृष्टि से प्रोक्ति के कितने प्रकार होते हैं
* 'किसी भाषा में प्रोक्ति-संरचना में किन-किन बातों का ध्यान रखा जाना चाहिए' 
* 'प्रोक्ति-विषयक अशुद्धियाँ कौन-कौन-सी होती हैं' 

प्रोक्ति पर हैरिस की एक पुस्तक बहुत पहले आई थी , डिस्कोर्स एनालिसिस (Discourse Analysis) कितु वह कुछ अलग प्रकार की थी। हैलिडे ने अपनी कई पुस्तकों में प्रोक्ति के विभिन्न पक्षों पर लिखा है। वैडाइक (Van Dijk) तथा हसन ने भी इस पर काम किया है। बीटी तथा हॉपर ने भी इस पर लिखा है। हिंदी में रवीन्द्रनाथ श्रीवास्तव ने श्रीवास्तव, मिश्र, तिवारी द्वारा संपादित पुस्तक 'हिंदी का शैक्षिक व्याकरण' में तथा भोलानाथ तिवारी ने अपने 'भाषाविज्ञान' में अलग अध्याय में इस पर विचार किया है।

## सन्दर्भ

## बाहरी कड़ियाँ
*Discourse Analysis of Sanskrit texts
*  प्रोक्तीय दृष्टि से निराला और पंत के काव्य का तुलनात्मक अध्ययन

श्रेणी:भाषा-विज्ञान
चूक राज्य

**चूक राज्य** (Chuuk State) प्रशांत महासागर में स्थित संघीकृत राज्य माइक्रोनेशिया नामक देश के चार राज्यों में से एक राज्य है।

## इन्हें भी देखें
* संघीकृत राज्य माइक्रोनेशिया के राज्य

## सन्दर्भ

श्रेणी:संघीकृत राज्य माइक्रोनेशिया के राज्य
*
रंधावा (पहलवान)

**सरदारा सिंह रंधावा** (पंजाबी: ਸਰਦਾਰਾ ਸਿੰਘ ਰੰਧਾਵਾ) एक भारतीय पहलवान व अभिनेता थे जो **रंधावा** नाम से बेहतर जाने जाते थे। वे प्रसिध्द पहलवान व अभिनेता दारा सिंह के छोटे भाई तथा अभिनेत्री मुमताज़ के जीजा थे।

## प्रारंभिक जीवन
रंधावा का जन्म सन् 1933 अमृतसर, पंजाब के एक गाँव धरमूचक्क में पिता सूरत सिंह तथा माँ बलवन्त कौर के घर हुआ। प्रारंभिक शिक्षा गाँव में लेने के बाद वे अपने बड़े भाई के साथ विदेश चले गए।

## सफ़र
### कुश्ती
thumb|अंतराष्ट्रीय कुश्ती का पोस्टर '''रंधावा''' (बाएँ) को भारतीय विजेता के रूप में दिखाता हुआ
उन्होने अपने कुश्ती सफ़र की शुरुआत सन् 1952 में सिंगापुर पहुँचने पर की। अपने भाई दारा सिंह की तरह ही वे मजबूत कद-काठी के स्वामी थे। अपने सफ़र के दौरान उन्होने स्काई हाइ ली, जॉन डा सिल्वा तथा जॉर्ज गोरडेंको जैसे विश्व स्तरीय पहलवानो के साथ कुश्ती लड़ी। जब दारा सिंह ने विश्व विजेता का खिताब जीत लिया उसके बाद रंधावा **रुस्तम-ए-हिंद** बने।

### फ़िल्मी सफ़र
उन्होने पहली फ़िल्म अवारा अब्दुल्ला (1963) की। अधिकतर फ़िल्मों में उन्होने पहलवान या खलनायक की भूमिका निभाई।

## अभिनय श्रेय

## व्यक्तिगत जीवन
उन्होने अभिनेत्री मुमताज़ की बहन मलिका से विवाह किया जिनसे उनकी दो संतान थी, एक पुत्री आलम व एक पुत्र शाद रंधावा जो एक अभिनेता है।

### मृत्यु
21 अक्टूबर 2013 को उनकी मृत्यु हो गई।

## सन्दर्भ

## बाहरी कड़ियाँ
*

श्रेणी:भारतीय पहलवान
श्रेणी:भारतीय अभिनेता
श्रेणी:२०१३ में निधन
श्रेणी:पंजाबी लोग
श्रेणी:हिन्दी अभिनेता
श्रेणी:1933 में जन्मे लोग
आरज़ू

**आरज़ू** का अर्थ *अभिलाषा* या *तमन्ना* है। यह शब्द संभवत दरी भाषा से आया है। इससे इनका उल्लेख होता हैं:- 

* ''आरजू'' (1950 फ़िल्म)
* ''आरज़ू'' (1965 फ़िल्म)
* ''आरज़ू'' (1999 फ़िल्म)
येल्लापुर

**येल्लापुर** (Yellapur) भारत के कर्नाटक राज्य के उत्तर कन्नड़ ज़िले में स्थित एक नगर है।

## इन्हें भी देखें
* उत्तर कन्नड़ ज़िला

## सन्दर्भ

श्रेणी:उत्तर कन्नड़ ज़िला
श्रेणी:कर्नाटक के शहर
श्रेणी:उत्तर कन्नड़ ज़िले के नगर
श्रेणी:कर्नाटक में हिल स्टेशन
बारंबारता के अनुसार शब्द सूची

**बारंबारता के अनुसार शब्द सूची** से आशय किसी भाषा के किसी ग्रन्थसंग्रह (कॉर्पस) में आये हुए शब्दों को उनकी बारम्बारता के अनुसार क्रमबद्ध करने से है। इस तरह की शब्द-सूची उस भाषा की शब्दावली सीखने के लिये अत्यन्त उपयोगी होती है क्योंकि अधिक प्रयोग किये जाने वाले शब्दों को पहले सीखने से बहुत कम शब्द सीखकर भी काम चलाने लायक योग्यता प्राप्त हो जाती है। उदाहरण के लिये हिन्दी के सर्वाधिक प्रयुक्त २० शब्दों की सूची कुछ इस प्रकार है- 

## बाहरी कड़ियाँ
*Wiktionary:Frequency lists
*Top 1900 Hindi Words
*Voyant Tools - टेक्स्ट विश्लेषण का उत्तम, आनलाइन, निःशुल्क, मुक्तस्रोत औजार

श्रेणी:भाषा
योस्त गिप्पेर्त

** योस्त गिप्पेर्त ** (, ; (जन्म १२ मार्च १९५६, विन्ज़-नीदेर्वेनिगेर्न में, अभी हत्तिनगेन) योहान वुल्फगांग गेटे यूनिवर्सिटी फ़्रैंकफ़र्ट (जर्मनी) में प्रयोगात्मक भाषाविज्ञान के संस्थान में तुलनात्मक भाषाविज्ञान के प्रोफ़ेसर हैं। योस्त गिप्पेर्त भाषा- एवं कॉकस-वैज्ञानिक और लेखक भी हैं।

## शोध

योस्त गिप्पेर्त १९९४ में गेटे फ़्रैंकफ़र्ट विश्वविद्यालय पर तुलनात्मक भाषाविज्ञान के प्रोफ़ेसर नियुक्त किये गये। उनके शोध के कार्य भारतीय-यूरोपीय एवं कॉकस-भाषाओं के क्षेत्र में वर्णनात्मक, ऐतिहासिक और तुलनात्मक भाषाविज्ञान और भाषाप्ररूप-वर्गीकरण पर हैं।

### परियोजनाएं
* 1995-1998 (DFG): Avesta and Rigveda: Electronic Analysis
* 1995-1999 (INTAS): The Georgian Verbal System
* 1999-2002 (Volkswagen Foundation, EUR 117,900): Caucasian Languages and Cultures: Electronic Documentation
* से 2000 (DFG): Graduate School “Types of Clauses: Variation and Interpretation”
* 2002-2006 (Volkswagen Foundation, EUR 167,800): Endangered Caucasian Languages in Georgia
* 2003-2007 (Volkswagen Foundation): Palimpsest Manuscripts of Caucasian Provenience 
* 2005-2009 (INTAS): Georgian Gospels 
* 2005-2007 (Volkswagen Foundation, EUR 189,000): The Linguistic Situation in modern-day Georgia
* 2008-2014 (DFG, EUR 240,000): Old German Reference Corpus
* से 2008 (BMBF): German Language Resource Infrastructure
* 2009 (Volkswagen Foundation, EUR 400,000): Aché Documentation Project
* से 2009 (DFG/NEH, EUR 96,000): RELISH (Rendering Endangered Languages Lexicons Interoperable Through Standards Harmonization)
* से 2009 (Volkswagen Foundation): Georgian Palimpsest Manuscripts
* 2010 (Google Inc., US$49,600): Corpus Caucasicum
* से 2011 (HMWK, EUR 3,792,000): LOEWE Research Unit “Digital Humanities – Integrated Processing and Analysis of Text-based Corpora”
* से 2011 (Volkswagen Foundation, EUR 299,600): Khinalug Documentation Project
* से 2011 (DFG): Relative Clauses in a Typological View
* से 2012 (Volkswagen Foundation, EUR 390,400): Georgian National Corpus

## प्रकाशन
* 1977: The syntax of infinitival formations in the Indo-European languages. (Europäische Hochschulschriften, 21/3), 360 pp.; Frankfurt, Bern, Las Vegas: Lang 1978. Dissertation
* 1990: Iranica Armeno-Iberica. A study of Iranian loan words in Armenian and Georgian, 451 + 389 pp.; Vienna: Austrian Academy of Sciences 1993. Inaugural dissertation.
* 2007: Gippert, Jost / Sarjveladze, Zurab / Kajaia, Lamara: The Old Georgian Palimpsest Codex Vindobonensis georgicus 2, edited by Jost Gippert in co-operation with Zurab Sarjveladze and Lamara Kajaia, 368 pp.; Turnhout: Brepols 2007.
* 2008: Gippert, Jost / Schulze, Wolfgang / Aleksidze, Zaza / Mahé, Jean-Pierre: The Caucasian Albanian Palimpsests of Mount Sinai, 2 vols., XXIV + 530 pp.; Turnhout: Brepols 2009.
* 2010: Gippert, Jost / Schulze, Wolfgang / Aleksidze, Zaza / Mahé, Jean-Pierre: The Caucasian Albanian Palimpsests of Mount Sinai. Vol. III: The Armenian Layer, edited by Jost Gippert., 220 pp.; Turnhout: Brepols 2010.

## सन्दर्भ सूची

## बाहरी कड़ियाँ

* योस्त गिप्पेर्त के जालस्थल

श्रेणी:1956 में जन्मे लोग
श्रेणी:जर्मनी के लोग
श्रेणी:जीवित लोग
माइक्रोनेशियाई भाषाएँ

**माइक्रोनेशियाई भाषाएँ** (Micronesian languages) ओशियानी भाषाओं की एक उपशाखा है, जो स्वयं ऑस्ट्रोनीशियाई भाषा परिवार की मलय-पोलेनीशियाई शाखा का एक भाषा-परिवार है।

## इन्हें भी देखें
*ओशियानी भाषाएँ
*ऑस्ट्रोनीशियाई भाषा परिवार

## सन्दर्भ

*
श्रेणी:ओशियानी भाषाएँ
श्रेणी:ऑस्ट्रोनीशियाई भाषाएँ
श्रेणी:ओशिआनिया की भाषाएँ
नाउरुई भाषा

**नाउरुई भाषा** (Nauruan language) प्रशांत महासागर के नाउरु देश में लगभग ६००० लोगों द्वारा बोली जाने वाली माइक्रोनेशियाई शाखा की एक ओशियानी भाषा है।

## इन्हें भी देखें
*माइक्रोनेशियाई भाषाएँ
*ओशियानी भाषाएँ
*ऑस्ट्रोनीशियाई भाषा परिवार

## सन्दर्भ

श्रेणी:नाउरु की भाषाएँ
*
श्रेणी:ओशिआनिया की भाषाएँ
श्रेणी:ओशियानी भाषाएँ
कमाण्ड चोटी

**कमाण्ड चोटी** (Command Ridge) प्रशांत महासागर के नाउरु द्वीप देश का सबसे ऊँचा बिन्दु है। यह उस देश के आइवो (Aiwo) और बुआदा (Buada) ज़िलो की सीमा रेखा के पास स्थित है।

## इन्हें भी देखें
* नाउरु

## सन्दर्भ

श्रेणी:नाउरु का भूगोल
सिंगापुर में हिन्दी

**सिंगापुर में हिन्दी** भाषा का काफी उपयोग किया जाता है। यहाँ कोई भी हिन्दी को विषय के रूप में भी चुन कर पढ़ाई कर सकता है। एक अनुमान के अनुसार सिंगापुर में पाँच हजार लोग हिन्दी भाषा का उपयोग करते हैं।

## पुरस्कार
### हिन्दी प्रेरणा पुरस्कार
यहाँ हिन्दी भाषा में कई प्रकार के पुरस्कार भी दिये जाते हैं। इस पुरस्कार को हिन्दी प्रेरणा पुरस्कार कहते हैं। इस पुरस्कार को तीन आयु वर्ग में रखा जाता है। इसमें 8-12 वर्ष, 13-16 वर्ष और 16 वर्ष से अधिक आयु के लोग इन अलग अलग वर्ग अनुसार हिस्सा ले सकते हैं। इसी प्रतियोगिता में भारतीय मूल की सामिया खान ने हिन्दी में कहानी लिख कर पहला पुरस्कार जीता। हिन्दी प्रेरणा पुरस्कार आयोजित करने वाले वैश्विक हिन्दी संगठन की संस्थापक ममता मंडल का कहना है कि यह प्रतियोगिता आयोजित करने का मुख्य उद्देश्य लोगों को हिन्दी भाषा और संस्कृति से जोड़ना है।

इस प्रतियोगिता का आयोजन सिंगापुर के राष्ट्रीय पुस्तकालय में 9 जनवरी 2016 को किया गया था। इस आयोजन में मुख्य अतिथि के रूप में भारतीय उच्चायुक्त सिंगापुर आए थे। इस प्रतियोगिता में संजय कुमार ने तीन श्रेणियों में कविता, कहानी लेखन और सामान्य बोलचाल सभी में पहला स्थान प्राप्त किया।

## लोकप्रियता
सिंगापुर के शिक्षा मंत्री नेग एंग हेन का कहना है कि सिंगापुर में हिन्दी भाषा की लोकप्रियता बहुत बढ़ गई है। यहाँ के लोग अब बॉलीवुड के संगीत आदि को भी अच्छे से समझने लगे हैं। यहाँ कई गैर-हिन्दी भाषी भी अब हिन्दी सीखने में रुचि लेने लगे हैं। इसके बाद हेन ने कहा कि वे हिन्दी और उसके साथ साथ बंगाली, गुजराती, उर्दू भाषा का समर्थन करते हैं। हिन्दी सिखाने के 7 नए केन्द्र भी खोले गए हैं, जिससे सभी अपने घर के पास ही इस सुविधा का लाभ उठा सकें। इस वर्ष चार नए विद्यालयों को इस कार्यक्रम में जोड़ा गया है। इसके साथ ही हिन्दी सिखाने वाले विद्यालयों की संख्या 53 हो गई है।

## सन्दर्भ

## बाहरी कड़ियाँ

श्रेणी:विश्व में हिन्दी
सनफॉइल सीरीज

**सनफॉइल सीरीज** दक्षिण अफ्रीका में मुख्य घरेलू प्रथम श्रेणी क्रिकेट प्रतियोगिता, पहला चुनाव लड़ा आधार पर 1889-90 में ( * करी कप * के रूप में) है। 1990-91 से यह * सुपरस्पोर्ट सीरीज* के रूप में है और इसकी मौजूदा शीर्षक द्वारा वर्ष 2012-13 से * कैसल कप * के रूप में जाना गया, 1996-97 से। The हाईवेल्ड लायंस (पूर्व ट्रांसवाल) शीर्षक सबसे अधिक बार (25, प्लस चार साझा खिताब) जीत लिया है।

## वर्तमान टीमें

नाइट्स को 2010-11 के मौसम से पहले ईगल्स के रूप में जाना जाता था।
मशीन मिस्त्री

right|thumb|300px|लेथ पर कार्य करता हुआ मशीन मिस्त्री
**मशीन मिस्त्री** (machinist) उस व्यक्ति को कहते हैं जो मशीनी औजारों (machine tools) का उपयोग करके कलपुर्जे बनाता है या उनमें संशोधन करना है। वह प्रायः धातु के कलपुर्जे बनाता है। मशीन मिस्त्री के द्वारा किये जाने वाले कार्यों को **मशीनिंग** (machining) कहते हैं।

श्रेणी:धातु से सम्बन्धित व्यवसाय
नुकुअलोफ़ा

**नुकुअलोफ़ा** (Nukuʻalofa) प्रशांत महासागर में स्थित टोंगा देश की राजधानी है। यह उस द्वीप देश के सबसे दक्षिणी द्वीप, टोंगाटापू, के उत्तरी तट पर बसा हुआ है। नुकुअलोफ़ा देश का आर्थिक केन्द्र है।

## नामोत्पत्ति
टोंगाई मिथ्य-कथाओं के अनुसार "नुकु" का मतलब "स्थान" और "अलोफ़ा" का अर्थ "प्यार" है, यानि "नुकुअलोफ़ा" का अर्थ "प्यार का स्थान" है।

## इन्हें भी देखें
* टोंगा

## बाहरी जोड़
* नुकुअलोफ़ा, यूट्यूब पर विडियो

## सन्दर्भ

श्रेणी:टोंगा के आबाद स्थान
श्रेणी:ओशिआनिया में राजधानियाँ
श्रेणी:ओशिआनिया की बंदरगाहें‎
द्वीप देश

**द्वीप देश** (island country) ऐसा देश होता है जिसका मुख्य क्षेत्र एक या एक से अधिक द्वीप हों। सन् २०११ में संयुक्त राष्ट्र के उस समय के १९३ सदस्य देशों में से ४६, यानि लगभग एक-चौथाई, द्वीप देश थे।

## इन्हें भी देखें
* द्वीप

## सन्दर्भ

*
श्रेणी:राजनीतिक भूगोल
श्रेणी:देशों के वर्गीकरण
एबरडीन में धर्म

thumb|right|सेंट मचर कैथेड्रल

**एबरडीन में धार्मिक** तौर पर, सबसे बड़े संप्रदायों में परंपरागत रूप से ईसाइयों के चर्च ऑफ़ स्कॉटलैंड (एबरडीन के प्रेज्बीटेरी के माध्यम से) और कैथोलिक चर्च हैं। आखिरी जनगणना से पता चला कि स्कॉटलैंड में एबरडीन बहुत कम धार्मिक शहर है, करीब 43% लोग किसी भी धर्म से जुड़े हुए नहीं हैं और अनेक पूर्व गिरजाघरों को बार तथा रेस्तरां में बदल दिया गया है।
पुराने एबरडीन में एक इस्लामी मस्जिद और 1945 में स्थापित एक रूढ़िवादी यहूदी उपासनागृह भी है। कोई औपचारिक बौद्ध या हिंदू भवन नहीं हैं। एबरडीन विश्वविद्यालय में एक छोटा-सा बहाई समाज है।

## इसाई धर्म और धर्मालय
### एबरडीन में इसाईसत का संक्षेप
संख्या के अनुसार इसाई धर्म एबरडीन का प्रमुख धर्म है। इसाईयों में यहाँ सबसे अधिक(43%) चर्च ऑफ़ स्काॅटलैंड के अनुयायी हैं। इस गिर्जा के एबरडीन इलाकों में कुल 41 पैरिश हैं।
मध्य युग में, सेंट निकोलस का गिरजा शहर का एकमात्र गिरजा और स्कॉटलैंड के सबसे बड़े गिरजों में से एक था। स्कॉटलैंड के अन्य गिरजो की तरह, सुधार आंदोलन के बाद इसका विभाजन हो गया, इस मामले में पूर्वी और पश्चिमी गिरजा में विभाजन हुआ। इस समय, शहर कार्मलाइट (रोमन कैथोलिक तपस्वी) (सफ़ेद लबादा वाले) और फ़्रांसीकन्स (भूरे लबादे वाले तपस्वी) का भी घर था और बीसवीं सदी के अंतिम चरण तक चैपल ऑफ़ मेरीस्चल कॉलेज के संशोधित रूप में फ़्रांसीकन्स का अस्तित्व बना रहा।


Image:St Nicholas Kirk.jpg|कर्क ऑफ़ सेन्ट निकोलस
Image:Aberdeen Saint Mark.jpg|सेन्ट मार्कस् चर्च
Image:Aberdeen Church ruin.jpg|ट्रिपल कर्कस्, वीरान।
File:Gilcomston South Church, Aberdeen.jpeg|गिलकाॅम्सटन साउथ चर्च


### प्रमुख गिर्जघर
डेविड प्रथम (1124–53) द्वारा सुधार आंदोलन-पूर्व के बन्फशायर के मोर्ट्लाक के पैरिश को 1137 में पुराने एबरडीन को स्थानांतरित करने के बीस साल बाद सेंट माइकल कैथेड्रल का निर्माण किया गया था। विलियम एल्फिंस्टन की धर्माध्यक्षता (1484-1511) के अपवाद के साथ इमारत का बनना धीरे-धीरे जारी रहा। उनके बाद आये गेविन डनबर ने 1518 में इमारत के निर्माण को पूरा किया, उन्होंने इसमें दो पश्चिमी मीनार और दक्षिणी अनुप्रस्थ भाग को जोड़ा।

सेंट मैरी कैथेड्रल गोथिक शैली में एक रोमन कैथोलिक कैथेड्रल है, जिसे 1859 में बनाया गया।

सेंट एंड्रयू कैथेड्रल स्कॉटिश धर्माध्यक्षीय कैथेड्रल है, जिसका निर्माण आर्चीबाल्ड सिम्पसन की पहली नियुक्ति के समय 1817 में हुआ। संयुक्त राज्य अमेरिका में धर्माध्यक्षीय गिरजाघर के पहले बिशप को प्रतिष्ठित करने के लिए यह मशहूर है।

द साल्वेशन आर्मी किला यूनियन स्ट्रीट के पूर्वी छोर के अंत तक फैला हुआ है।

यूनियन स्ट्रीट के पास एक युनिटेरीयन गिरजा है, जिसे स्केन टेरेंस में 1833 में स्थापित किया गया था।

क्रिस्टाडेल्फियाई कम से कम 1844 से एबरडीन में मौजूद रहे हैं। वर्षों से, उन्होंने वेस्ट रूम ऑफ़ म्यूजिक हॉल (120 साल से ज्यादा समय से), काऊड्राई क्लब, बॉन एकॉर्ड क्रिसेंट में वाईडब्ल्यूसीए (YWCA) जैसे के लिए किराये पर जगह दे रखी है। इन दिनों वे गार्थडी स्थित इंचगार्थ सामुदायिक केंद्र में जुटा करते हैं।

लैटर डे सेंट्स के द चर्च ऑफ़ जीसस क्राइस्ट के दो सभागृह हैं।

क्राउन स्ट्रीट में क्वेकरों का एक सभास्थल भी है, स्कॉटलैंड में बनाए गये इस क्वेकर भवन का उपयोग आज भी होता है।

## इन्हें भी देखें
*स्काॅटलैंड में धर्म
*एबरडीन की अर्थव्यवस्था
*एबरडीन का पेट्रोलियम उद्योग
## सन्दर्भ

श्रेणी:स्काॅटलैंड में धर्म
श्रेणी:एबरडीन
एबरडीन में पत्रकारिता

**एबरडीन में पत्रकारिता**एक अत्यंत सक्रिय व्यावसायिक क्षेत्र है। अरसों से यहाँ पत्रकारिता की परंपरा रही है। एबरडीन में स्कॉटलैंड का सबसे पुराना अखबार द प्रेस एंड जर्नल 1747 में प्रकाशित हुआ। *प्रेस एंड जर्नल* और उसका सहयोगी अखबार *इवनिंग एक्सप्रेस* सप्ताह में छः दिन एबरडीन जर्नल्स द्वारा प्रकाशित होते हैं। *एबरडीन रिकॉर्ड पीएम* और *एबरडीन सिटीजन* नामक दो स्वतंत्र अखबार भी हैं.

एबरडीन के बीचग्रोव क्षेत्र में बीबीसी स्कॉटलैंड का नेटवर्क स्टूडियो प्रोडक्शन स्थित है और बीबीसी एबरडीन ने रेडियो के लिए *द बीचग्रोव पॉटिंग शेड* का निर्माण किया और टर्न टेलीविजन ने टेलीविजन कार्यक्रम *द बीचग्रोव गार्डेन* का निर्माण किया। शहर में एसटीवी नॉर्थ (पहले *ग्रैम्पियन टेलीविजन*) भी है जो रात्रि क्षेत्रीय समाचार कार्यक्रम, *एसटीवी न्यूज ऐट सिक्स* और स्थानीय विज्ञापनों का निर्माण करता है। इसका स्टेशन टुलोस के क्रैगशा बिजनेस पार्क में स्थित है, जो पहले सितंबर 1961 से जून 2003 तक क्वींस क्रॉस के बड़े स्टूडियों में स्थित था।

शहर के अंदर परिचालित होने वाले तीन व्यावसायिक रेडियो स्टेशन भी हैं, इनमें एक नॉर्थसाउंड रेडियो है जो नॉर्थसाउंड वन और नॉर्थसाउंड टू चलाता है और स्वतंत्र स्टेशन ओरिजिनल 106 है। अन्य रेडियो स्टेशनों में शामिल हैं एनईसीआर एफएम (*नॉर्थ-ईस्ट कम्युनिटी रेडियो एफएम*) डीएबी (DAB) स्टेशन, और श्मु एफएम जिसे *स्टेशन हाउस मीडिया यूनिट* प्रबंधित करता है, जो 99.8 मेगाह्र्स्ट एफएम पर एबरडीन के पहले (और एकमात्र) पूर्णकालिक सामुदायिक रेडियो स्टेशन पर प्रसारण के लिए सामुदायिक सदस्यों की मदद करता है।

## इन्हें भी देखें
*एबरडीन की संस्कृति

## सन्दर्भ

श्रेणी:एबरडीन
श्रेणी:एबरडीन में पत्रकारिता
संरचनात्मक समावयवता

रसायन विज्ञान में, किसी यौगिक का **संरचनात्मक समावयव** (structural isomer या constitutional isomer) उस अन्य यौगिक को कहते है जिसके अणु में स्थित प्रत्येक तत्व के परमाणुओं की संख्या समान हो किन्तु उनके बीच अलग रासायनिक आबंध हो।   

उदाहरण के लिए, ब्युटेनॉल ––OH, मेथिल प्रोपिल ईथर ––O–, और डाइएथिल ईथर (––)2O का आणविक सूत्र  है, लेकिन वास्तव में वे तीन अलग-अलग संरचनात्मक समावयव हैं।

## प्रकार
संरचनात्मक समावयवता विभिन्न रूपों में देखने को मिलती है, जैसे- शृंखला समावयवता, स्थानिक समावयवता, प्रकार्यात्मक समूह की समावयवता तथा स्थानिक समावयवता आदि।

### शृंखला समावयवता

### स्थानिक समावयवता

### प्रकार्यात्मक समूह की समावयवता

## उदाहरण

## सन्दर्भ

## इन्हें भी देखें
*समावयवता

श्रेणी:समावयवता
निउए

**निउए** (Niue) प्रशांत महासागर के दक्षिणी भाग में स्थित एक द्वीप देश है। यह भौगोलिक व सांस्कृतिक रूप से पोलीनेशिया क्षेत्र का हिस्सा है। यह एक नन्हा राष्ट्र है और इसकी कुल आबादी लगभग १,१०० लोगों की ही है। निउए का न्यू ज़ीलैण्ड के साथ विषेश सम्बन्ध है जिसके अंतर्गत निउए के नागरिकों को न्यू ज़ीलैण्ड की नागरिकता भी मिली हुई है और, इसके फल-स्वरूप लगभग ९०% मूल निउएई लोग अब न्यू ज़ीलैण्ड में बसे हुए हैं।

## इन्हें भी देखें
* पोलीनेशिया
* पॉलिनीशियाई लोग

## सन्दर्भ

*
श्रेणी:पॉलिनीशिया
श्रेणी:द्वीप देश
श्रेणी:ओशिआनिया के देश
श्रेणी:अंग्रेज़ी-भाषी देश व क्षेत्र
त्रिविमसमावयवता

[thumb|right|350px|विभिन्न प्रकार के समायव (isomer)। [त्रिविम रसायन में त्रिविम समावयों का अध्ययन किया जाता है।

**त्रिविम समावयवी** (Stereoisomers) उन अणुओं को कहते हैं जिनका अणुसूत्र
समान होता है तथा बन्धित परमाणुओं का अनुक्रम समान होता है किन्तु स्पेस में अनेक परमाणुओं के अभिविन्यास (ओरिएण्टेशन) अलग-अलग होते हैं।  त्रिविम समावयवता और संरचनात्मक समावयवता में यह अन्तर है कि संरचनात्मक समावयवता में सम्बन्धित परमाणुओं के आबन्ध संबंधन (bond connections) या उनके क्रम, अलग-अलग होते हैं।

## सन्दर्भ

श्रेणी:समावयवता
पॉलिनीशियाई लोग

**पॉलिनीशियाई लोग** (Polynesian people) प्रशांत महासागर के कई द्वीपों पर मूल-रूप से बसने वाले समुदयों का समूह है जो पॉलिनीशियाई भाषाएँ बोलते हैं, जो ओशियानी भाषा-परिवार की एक शाखा है। इस मानव समूह में टोंगा, सामोआ, निउए, हवाई, न्यू ज़ीलैण्ड (माओरी), तहीती, ईस्टर द्वीप और अन्य प्रशांत महासागरीय द्वीप-क्षेत्रों के लोग आते हैं। भाषा, संस्कृति और आनुवांशिकी (जेनेटिक) दृष्टि से पॉलिनीशियाई लोग सुन्दा द्वीपों, ताइवान और माडागास्कर के मूल-निवासियों से सम्बन्धित हैं जो सभी ऑस्ट्रोनीशियाई भाषाएँ बोलते हैं। विश्व में लगभग २० लाख पॉलिनीशियाई लोग हैं।

## इन्हें भी देखें
* पॉलिनीशियाई भाषाएँ
* पॉलिनीशिया

## सन्दर्भ

श्रेणी:ओशिआनिया की मानव जातियाँ
*
अलोफ़ी, निउए

**अलोफ़ी** (Alofi) प्रशांत महासागर के दक्षिणी भाग में स्थित निउए द्वीप देश की राजधानी है। यह विश्व की सबसे छोटी राजधानियों में से एक है, क्योंकि इसकी आबादी लगभग १,००० ही है।

## इन्हें भी देखें
* निउए
* पोलीनेशिया
* पॉलिनीशियाई लोग

## सन्दर्भ

श्रेणी:निउए के आबाद स्थान
श्रेणी:ओशिआनिया में राजधानियाँ
मलेशिया के राज्य व संघीय क्षेत्र

प्रशासनिक रूप से मलेशिया एक संघीय राष्ट्र है, जो तेरह राज्यों और तीन संघीय क्षेत्रों में संगठित है। मलय भाषा में राज्यों को "नेगेरी" (Negeri) कहते हैं, जो संस्कृत के "नगर" शब्द से उत्पन्न है। संघीय क्षेत्रों को मलय में "विलायाह पेरसेकुतुअन" (Wilayah Persekutuan) कहते हैं जो अरबी भाषा के "विलायत" शब्द से आया है। मलेशिया के ग्यारह राज्य और दो संघीय क्षेत्र दक्षिणपूर्व एशिया की मुख्यभूमि में मलय प्रायद्वीप पर स्थित है, जो क्षेत्र पश्चिमी मलेशिया कहलाता है। बाक़ी के दो राज्य और एक संघीय क्षेत्र बोर्नियो द्वीप पर स्थित हैं और यह सामूहिक रूप से पूर्वी मलेशिया कहलाते हैं।

## तालिका

## इन्हें भी देखें
* मलेशिया

## सन्दर्भ

*
श्रेणी:मलेशिया
मुद्गर

thumb|right |लकड़ी की मुँगरी
thumb|right |रबर की मुँगरी
thumb|right |प्लास्टिक की मुँगरी
**मुद्गर** या **मुँगरी** (mallet) एक प्रकार का हथौड़ा है जो प्रायः रबर या लकड़ी का बना होता है। 

श्रेणी:हाथ औजार
इंक़लाब ज़िन्दाबाद

**इंक़लाब ज़िन्दाबाद** (नस्तालीक़: , पंजाबी: ਇਨਕਲਾਬ ਜ਼ਿੰਦਾਬਾਦ) हिन्दुस्तानी भाषा का नारा है, जिसका अर्थ है 'क्रांति अमर रहे '। इस नारे को अल्लाह म इकबाल प्रयोग किया, भगत सिंहऔर उनके क्रांतिकारी साथियों ने दिल्ली की असेंबली में 8 अप्रेल 1929 को एक आवाज़ी बम फोड़ते वक़्त इसे बुलंद किया था। 1921 में हसरत मोहानी ने सर्वप्रथम "इंक़लाब ज़िन्दाबाद" का नारा अपने कलम से लिखा। इस नारे को बाद में भगत सिंह, अशफ़ाक़ुल्लाह ख़ाँ और राजेन्द्रनाथ लाहिड़ी ने मशहूर किया।  और इस नारे ने हिन्दुस्तान सोशलिस्ट रिपब्लिकन एसोसिएशन की गतिविधियों को और विशेष रूप से अशफ़ाक़ुल्लाह ख़ाँ, भगत सिंह और चंद्रशेखर आज़ाद को प्रेरित किया। स्वतंत्रता आंदोलन के तारीख़वार भारतीय राजनीतिक उपन्यासों में, स्वतंत्रता समर्थक भावना अक्सर इस नारे को लगाने वाले पात्रों की विशेषता है।

## सन्दर्भ

श्रेणी:भारतीय स्वतन्त्रता संग्राम
श्रेणी:भारत इतिहास आधार
श्रेणी:भारत के नारे
श्रेणी:हिन्दी-उर्दू के नारे
दक्षिण अफ्रीका में हिन्दी

**दक्षिण अफ्रीका में हिन्दी** भाषा एक अनुमान के अनुसार लगभग 9 लाख लोग बोलते हैं। 22 से 24 सितम्‍बर 2012 के मध्य यहीं जोहांसबर्ग में नौवाँ विश्व हिन्दी सम्मेलन भी हुआ था। एक स्थान पर यहाँ हिन्दी बोलने वालों कि संख्या 8,90,292 लिखी गई थी।

## हिन्दी शिक्षा संघ

हिन्दी शिक्षा संघ एक हिन्दी सेवी संस्थान है जो दक्षिण अफ्रीका में हिन्दी के प्रचार और प्रसार का कार्य करती है। पंडित नरदेव वेदलंकार जिनका जन्म 1915 को गुजरात, भारत में हुआ था, वे दक्षिण अफ्रीका आए। इस दौरान उन्होंने देखा कि हिन्दी भाषा का सही तरीके से विकास नहीं हो रहा है। इसके बाद 25 अप्रैल 1948 को उन्होंने हिन्दी बोलने वालों की एक बैठक बुलाई और अपने मातृभाषा के प्रचार और प्रसार का तरीका खोजने के लिए कहा। इसके बाद उन्होंने "हिन्दी शिक्षा संघ" की स्थापना की। इस कार्य हेतु कुल 35 हिन्दी पाठशाला जुड़े। पंडित जी को इसके बाद पता चला कि हिन्दी सिखाने वाले शिक्षक ही हिन्दी ठीक से नहीं बोल पाते हैं। इसके बाद उन्होंने हिन्दी शिक्षकों को हिन्दी पढ़ाना शुरू किया। जिससे वे अन्य विद्यार्थियों को सही तरीके से हिन्दी सीखा सकें।

## सन्दर्भ

## बाहरी कड़ियाँ
* हिन्दी शिक्षा संघ दक्षिण अफ्रीका

श्रेणी:विश्व में हिन्दी
केदाह

**केदाह** मलेशिया का एक राज्य है। यह मलेशिया के उत्तरी सीमा पर स्थित है। इसके पश्चिम में अंडमान सागर, उत्तर में तथा उत्तरपूर्व में थाइलैंड, दक्षिणपूर्व में पेराक राज्य तथा दक्षिणपश्चिम में पेनांग राज्य हैं। केदाह राज्य के अंतर्गत अनेक द्वीप भी हैं जिनमें प्रमुख उत्तरपश्चिम में स्थित लांगकवी है।

## राजपरिवार व औपचारिक नाम
मलेशिया में अलग-अलग राज्यों के पुराने राजपरिवारों को संवैधानिक दर्जा मिला हुआ है। केदाह का संवैधनिक अध्यक्ष सुल्तान कहलाता है हालांकि इस पद के साथ कोई वास्तविक प्रशासनिक अधिकार नहीं आते। मलेशिया में कुछ राज्यों को औपचारिक अरबी भाषा के नाम भी दिये जाते हैं और केदाह का नाम "केदाह दार-उल-अमन" (قدح در الامن) है, यानि "केदाह, शांति का घर"। मलेशिया के राज्यों में अक्सर राजपरिवारों की राजधानी राज्य की प्रशासनिक राजधानी से अलग होती है और केदाह राज्य की राजसी राजधानी अनक बुकित है।

## विवरण
केदाह के सर्वोच्च पर्वत की ऊँचाई लगभग 6,000 फुट है जो इस राज्य के पूर्वी भाग में उत्तर से दक्षिण फैले हैं। नदियाँ प्राय: छोटी हैं जिनमें प्रमुख केडा तथा मुडा हैं। इस राज्य का क्षेत्रफल 3,639 वर्गमील तथा जनसंख्या 9,88,358 (1969) है जिनमें से दो तिहाई मनुष्य मलय जाति के मुसलमान हैं।

अलोर सेतार (Alor star) इसकी राजधानी है जो केडा नदी के किनारे समुद्र से 10 मील दूर स्थित है। सुंगेई पतानी (Sungei Patani) इसका दूसरा मुख्य नगर है। मलय राज्यसंघ के अंतर्गत यहाँ सर्वाधिक चावल उत्पन्न होता है। इसकी अन्य उपजें रबर, नारियल तथा टैपिओका (Tapioca) है।

## इन्हें भी देखें
* मलेशिया के राज्य व संघीय क्षेत्र
* लांगकवी

## सन्दर्भ

*
श्रेणी:मलेशिया के राज्य व संघीय क्षेत्र
केलंतन

**केलंतन** मलेशिया का एक राज्य है। यह पूर्वोत्तरी मलेशिया में स्थित है और इसकी उत्तरी सीमा थाईलैण्ड से लगती है। यह राज्य मलेशिया के अन्य राज्यों की तुलना में अधिक ग्रामीण और कम विकसित है, जिस कारणवश यहाँ की संस्कृति भी विशेष है। यहाँ की मलय भाषा भी ज़रा अलग है, हालाँकि अन्य मलय उपभाषाएँ बोलने वाले इसे काफ़ी हद तक समझ सकते हैं। केलंतन में मलिशिया के ओरंग असली कहलाने वाले आदिवासी समुदाय भी मिलते हैं।

## राजपरिवार व औपचारिक नाम
मलेशिया में अलग-अलग राज्यों के पुराने राजपरिवारों को संवैधानिक दर्जा मिला हुआ है। केलंतन का संवैधनिक अध्यक्ष सुल्तान कहलाता है हालाँकि इस पद के साथ कोई वास्तविक प्रशासनिक अधिकार नहीं आते। मलेशिया में कुछ राज्यों को औपचारिक अरबी भाषा के नाम भी दिये जाते हैं और केलंतन का नाम "केलंतन दार-उल-नइम" (كلنتن دار النّعيم) है, यानि "केलंतन, आनंद का घर"।

## इन्हें भी देखें
* मलेशिया के राज्य व संघीय क्षेत्र

## सन्दर्भ

*
श्रेणी:मलेशिया के राज्य व संघीय क्षेत्र
नेगेरी सेमबिलान

**नेगेरी सेमबिलान** मलेशिया का एक राज्य है। यह प्रायद्वीपीय मलेशिया के पश्चिमी तट पर स्थित है। मलय भाषा में "सेमबिलान" का मतलब "नौ" और नेगेरी का अर्थ "नगरी" या "राज्य" (यह शब्द संस्कृत से आया है) होता है, यानि "नेगेरी सेमबिलान" का अर्थ "नौ ग्राम" है। यह उस समय पड़ा जब सुमात्रा द्वीप के पश्चिमी भाग से मिनंगकाबाऊ समुदाय के लोगों ने यहाँ आकर नौ गाँव बसाये। नेगेरी सेमबिलान के लोगों के चहरों में आज भी मिनंगकाबाऊ नैन-नक्श झलकते हैं। 

## राजाध्यक्ष व औपचारिक नाम
अधिकतर मलेशियाई राज्यों में एक ही राजपरिवार से आने वाला सुल्तान औपचारिक राजाध्यक्ष होता है, लेकिन नेगेरी सेमबिलान में समय-समय पर राज-मुखियाओं का एक गुट आपसी सहमति से अपने में से किसी एक को राज्य का यामतुआन बेसर (राजाध्यक्ष) चुनता है। मलेशिया में कुछ राज्यों को औपचारिक अरबी भाषा के नाम भी दिये जाते हैं और नेगेरी सेमबिलान का नाम "नेगेरी सेमबिलान दार-उल-ख़ुसूस" (نڬري سمبيلن دار الخصوص) है, यानि "नेगेरी सेमबिलान, विशेष स्थान"।

## इन्हें भी देखें
* मिनंगकाबाऊ लोग
* यामतुआन बेसर
* मलेशिया के राज्य व संघीय क्षेत्र

## सन्दर्भ

*
श्रेणी:मलेशिया के राज्य व संघीय क्षेत्र
श्रेणी:मलक्का जलसन्धि
पाहांग

**पाहांग** मलेशिया का एक राज्य है। यह प्रायद्वीपीय मलेशिया का सबसे बड़ा और पूर्व मलेशिया के साबाह राज्य और सारावाक राज्य के बाद पूरे मलेशिया का तीसरा सबसे बड़ा राज्य है। तुलना के लिये यह लगभग भारत के केरल राज्य के क्षेत्रफल के बराबर है। यह पाहांग नदी के जलसम्भर क्षेत्र में स्थित है। पहांग राज्य में १०,००,००० मलय लोग, २,३३,००० चीनी, ६८,५०० भारतीय, १३,७०० अन्य और ६८,००० ग़ैर-नागरिक रहते हैं।

## इन्हें भी देखें
* कुआंतान
* पाहांग नदी
* मलेशिया के राज्य व संघीय क्षेत्र

## सन्दर्भ

*
श्रेणी:मलेशिया के राज्य व संघीय क्षेत्र
पेराक

**पेराक** मलेशिया का एक राज्य है। पूर्व मलेशिया के साबाह राज्य व सारावाक राज्य और प्रायद्वीपीय मलेशिया के पाहांग राज्य के बाद यह देश का चौथा सबसे बड़ा राज्य है।

## नामोत्पत्ति व इतिहास
पेराक के पश्चिमोत्तरी भाग में कभी गंगा नेगारा (गंगा नगरी) नामक हिन्दू-मलय राज्य हुआ करता था। पेराक राज्य में १९वीं सदी में बड़े पैमाने पर टिन का खनन आरम्भ हुआ। "पेराक" का अर्थ मलय भाषा में "चांदी" होता है जो शायद टिन के चांदी जैसे रंग के ऊपर पड़ा। जब अंतरराष्ट्रीय बाज़ारों में टिन के दाम गिरे तो राज्य की अर्थव्यवस्था को गहरा धक्का पहुँचा।

## इन्हें भी देखें
* मलेशिया के राज्य व संघीय क्षेत्र

## सन्दर्भ

*
श्रेणी:मलेशिया के राज्य व संघीय क्षेत्र
जोहोर

**जोहोर** मलेशिया का एक राज्य है। यह मलेशिया का सबसे अधिक विकसित राज्य माना जाता है। जोहोर के पड़ोस में सिंगापुर द्वीप देश है, जिस से वह जोहोर जलसन्धि द्वारा बिछड़ा हुआ है, हालाँकि आधुनिक काल में इस जलसन्धि पर एक पुल द्वारा सहज सड़क यातायात चलता है।

## राजपरिवार व औपचारिक नाम
मलेशिया में अलग-अलग राज्यों के पुराने राजपरिवारों को संवैधानिक दर्जा मिला हुआ है। जोहोर का संवैधनिक अध्यक्ष सुल्तान कहलाता है हालाँकि इस पद के साथ कोई वास्तविक प्रशासनिक अधिकार नहीं आते। मलेशिया में कुछ राज्यों को औपचारिक अरबी भाषा के नाम भी दिये जाते हैं और जोहोर का नाम "जोहोर दार-उल-ताज़ीम" (جوهر دارالتّعظيم) है, यानि "जोहोर, गरिमा का घर"। मलेशिया के राज्यों में अक्सर राजपरिवारों की राजधानी राज्य की प्रशासनिक राजधानी से अलग होती है और जोहोर राज्य की राजसी राजधानी मुआर है।

## इन्हें भी देखें
* जोहोर बाहरू
* मुआर (शहर)
* मलेशिया के राज्य व संघीय क्षेत्र

## सन्दर्भ

*
श्रेणी:मलेशिया के राज्य व संघीय क्षेत्र
श्रेणी:मलक्का जलसन्धि
2015–16 सनफॉइल सीरीज

**2015-16 सनफॉइल सीरीज** एक प्रथम श्रेणी क्रिकेट प्रतियोगिता 17 दिसंबर 2015 से 10 अप्रैल 2016 के लिए दक्षिण अफ्रीका में आयोजित किया जाता है।

## अंक तालिका

## ग्रुप चरण

:

## खेल-तिथि निर्धारण

### राउंड 1

----

----

----
### राउंड 2

----

----

----

### राउंड 3

----

----

----

### राउंड 4

----

----

----

### राउंड 5

----

----

----

### राउंड 6

----

----

----

### राउंड 7

----

----

----

### राउंड 8

----

----

----

### राउंड 9

----

----

----

### राउंड 10

----

----

श्रेणी:क्रिकेट प्रतियोगितायें
पेरलिस

**पेरलिस** मलेशिया का एक राज्य है। यह देश का सबसे छोटा राज्य है और मलेशिया के उत्तरतम भाग में थाईलैण्ड के साथ सटा हुआ है। यह कभी थाई साम्राज्य का भाग हुआ करता था और थाई भाषा में इसे **पालित** (ปะลิส, Palit) कहा जाता है। ब्रिटिश काल में ब्रिटेन ने मलेशिया से लड़कर उनसे पेरलिस ले लिया और उसे अपने मलय प्रायद्वीप के उपनिवेश में सम्मिलित कर लिया। पेरलिस में आबादी का ८८% मुस्लिम है, १०% बौद्ध और १% हिन्दू। 

## राजा
यहाँ के पुराने राजकीय परिवार को सरकार में समारोही-संवैधानिक पद मिला हुआ है, और उस में से एक "राजा" (मलय भाषा व अंग्रेज़ी में भी यही शब्द प्रयोगित है) को सर्वोच्च राज्याध्यक्ष माना जाता है, हालांकि उनकी प्रशासनिक व्यवस्था में वास्तविक भूमिक बहुत कम है।

## इन्हें भी देखें
* मलेशिया के राज्य व संघीय क्षेत्र

## सन्दर्भ

*
श्रेणी:मलेशिया के राज्य व संघीय क्षेत्र
श्रेणी:अंडमान सागर
सेलांगोर

**सेलांगोर** मलेशिया का एक राज्य है। यह मलय प्रायद्वीप के पश्चिमी तट पर स्थित है। सेलांगोर का क्षेत्र कुआला लम्पुर और पुत्रजय के संघीय क्षेत्रों को घेरे हुए है, जो कभी इसी राज्य का हिस्सा हुआ करते थे। सकल घरेलू उत्पाद (जी॰डी॰पी॰) के हिसाब से सेलांगोर की अर्थव्यवस्था पूरे मलेशिया की अर्थव्यवस्था की २३% है और यह अन्य किसी भी राज्य से अधिक है। इस राज्य की जनसंख्या भी किसी अन्य राज्य से अधिक है और जीवन स्तर सबसे ऊँचा है।

## राजपरिवार व औपचारिक नाम
मलेशिया में अलग-अलग राज्यों के पुराने राजपरिवारों को संवैधानिक दर्जा मिला हुआ है। सेलांगोर का संवैधनिक अध्यक्ष सुल्तान कहलाता है हालांकि इस पद के साथ कोई वास्तविक प्रशासनिक अधिकार नहीं आते। मलेशिया में कुछ राज्यों को औपचारिक अरबी भाषा के नाम भी दिये जाते हैं और सेलांगोर का नाम "सेलांगोर दार-उल-एहसान" (سلاڠور دار الإحسان) है, यानि "सेलांगोर, एहसानों का घर"।

## इन्हें भी देखें
* मलेशिया के राज्य व संघीय क्षेत्र

## सन्दर्भ

*
श्रेणी:मलेशिया के राज्य व संघीय क्षेत्र
श्रेणी:मलक्का जलसन्धि
साबाह राज्य

**साबाह** मलेशिया का एक राज्य है। यह और सारावाक दो राज्य हैं जो बोर्नियो द्वीप पर स्थित हैं। साबाह मलेशिया का सबसे पूर्वी राज्य है और यह बोर्नियो द्वीप के पूर्वोत्तरी भाग में स्थित है। दक्षिण में राज्य की सीमा इण्डोनेशिया से लगती हैं और उत्तर में इसकी फ़िलिपीन्स के साथ समुद्री सीमा है। सारावाक के बाद यह देश का दूसरा सबसे बड़ा राज्य है।

## लोग व आप्रवासन
बोर्नियो के इस भाग में स्थानीय समुदाय सर्वाधिक हैं, जिनमें कादाज़ान, दुसुन और बाजऊ महत्वपूर्ण हैं और जो अधिकतर ईसाई मत और सर्वात्मवाद के अनुयायी हैं। मलेशिया का भाग बनने के बाद, बहुत से मुस्लिम मलय लोग भी यहाँ आकर बस गये हैं। इसके अलावा, फ़िलिपीन्स का दक्षिणी भाग भी समुद्र के पार समीप ही स्थित है। वहाँ दशकों से गृहयुद्ध की स्थिति होने के कारण वहाँ से भी कई शरणार्थी यहाँ आ गये हैं। हालांकि फ़िलिपीन्स एक ईसाई-बहुसंख्यक देश है, दक्षिणी फ़िलिपीन्स में मुसलिमों की बहुतायत है और यह शराणार्थी भी अधिकतर मुस्लिम हैं। इस अनियंत्रित आप्रवासन से स्थानीय मूल निवासियों का जनसंख्या-प्रतिशत घटता चला गया है और यह यहाँ एक बड़े राजनैतिक व सामाजिक तनाव का कारण बन गया है।

## इन्हें भी देखें
* बोर्नियो
* मलेशिया के राज्य व संघीय क्षेत्र

## सन्दर्भ

*
श्रेणी:बोर्नियो
श्रेणी:मलेशिया के राज्य व संघीय क्षेत्र
सारावाक

**सारावाक** मलेशिया का एक राज्य है। यह और साबाह दो राज्य हैं जो बोर्नियो द्वीप पर स्थित हैं। यह बोर्नियो के पश्चिमोत्तर में स्थित है और इसकी सीमाएँ पूर्व में साबाह राज्य से और दक्षिण में इण्डोनेशिया से लगती हैं। नन्हा-सा ब्रुनेई देश पूरी तरह सारावाक से सटा हुआ है। सारावाक, साबाह और ब्रुनेइ तीनों के उत्तर में दक्षिण चीन सागर है। यह पृथ्वी की भूमध्य रेखा से ठीक उत्तर में स्थित है और इसका बड़ा भाग वर्षावन से ढका हुआ है जिसमें कई प्राणी व वनस्पति जातियाँ मिलती हैं। क्षेत्रफल के हिसाब से सारावाक मलेशिया का सबसे बड़ा देश है और तुलना के लिये भारत के तमिल नाडु राज्य से ज़रा छोटा है।

## लोग
सारावाक के ३०% लोग डायक समुदाय की इबान शाखा के हैं (जो समुद्री डायक भी कहलाते हैं)। यह अधिकतर ईसाई हैं। इनके अलावा यहाँ २३% चीनी और २०% मलय बसे हुए हैं।

## इन्हें भी देखें
* मलेशिया के राज्य व संघीय क्षेत्र

## सन्दर्भ

*
श्रेणी:बोर्नियो
श्रेणी:मलेशिया के राज्य व संघीय क्षेत्र
अज़ीमुल्ला खां

**अजीमुल्ला खान यूसुफजई**: (17 सितंबर 1830 - 18 मार्च 1859), जिन्हें दीवान अजीमुल्ला खान के नाम से भी जाना जाता है, मराठा पेशवा नाना साहेब द्वितीय का सचिव और बाद में प्रधान मंत्री (इसलिए दीवान उपसर्ग ) नियुक्त किया गया था। अजीमुल्ला खान 1857 के भारतीय विद्रोह में शामिल थे इस लिए उन्हें क्रांतिकारी अज़ीमुल्लहा खां भी कहा जाता है। 
## आरंभिक जीवन
अज़ीमुल्ला को अपनी मां के साथ 1837-38 के अकाल से एक भूखे मुस्लिम लड़के के रूप में बचा लिया गया, जब उन्हें कानपुर में एक मिशन पर आश्रय प्रदान किया गया। वहां उन्होंने अंग्रेजी, ही नहीं फ्रेंच भी सीखी, जो 19 वीं सदी में एक भारतीय के लिए कोई छोटी उपलब्धि नहीं।अजीमुल्लाह खान का परिवार वर्ष 1837-38 के अकाल में प्रभावित हुआ था. जिसके कारण उन्हें उनकी माँ के साथ कानपुर में एक मिशन में आश्रय लेना पड़ा था. जहाँ अजीमुल्लाह खान ने प्रारंभिक शिक्षा ग्रहण की. वहीं पर उन्होंने अंग्रेजी और फ्रेंच भाषा का ज्ञान प्राप्त किया. जिसके बाद मौलवी निसार अहमद से फारसी, उर्दू और पंडित गजानन मिश्र से हिंदी और संस्कृत भाषा भी सीखी जो 19वीं सदी में एक भारतीय के लिए एक उपलब्धि थी।
## लोकप्रिय संस्कृति में
2005 की फिल्म  *[[मंगल पांडे: द राइज़िंग]]* में अजीमुल्ला खान की भूमिका अभिनेता शाहबाज़ खान ने निभाई थी।

## सन्दर्भ

श्रेणी:भारतीय मुस्लिम
श्रेणी:भारतीय क्रांतिकारी
श्रेणी:कानपुर के लोग
श्रेणी:1830 में जन्मे लोग
श्रेणी:१८५९ में निधन
श्रेणी:भारतीय स्वतंत्रता सेनानी
लबूअन

**लबूअन** मलेशिया का एक संघीय क्षेत्र है। इसके अलावा साबाह और सारावाक दो राज्य हैं जो बोर्नियो द्वीप पर स्थित हैं। लबूअन संघीय क्षेत्र में साबाह राज्य के तट से आगे सात द्वीपों का समूह आता है। इनमें सबसे बड़े द्वीप का नाम लबूअन ही है और इसी के नाम पर संघीय क्षेत्र का नाम रखा गया है। यहाँ पर मलेशिया ने विशेष क़ानून लागू किये हैं जिनसे कई विदेशी कम्पनियाँ अपना पैसा यहाँ रखती हैं या इसे पैसे की अदला-बदली का केन्द्र बनाती हैं। यहाँ के निकटवर्ती समुद्री क्षेत्र में तेल गैस निकाला जाता है और लबूअन में इस कार्य में ज़रूरी सेवाओं और मशीन-मरम्मत का भी केन्द्र बनाया गया है।

## इन्हें भी देखें
* मलेशिया के राज्य व संघीय क्षेत्र

## सन्दर्भ

*
श्रेणी:बोर्नियो
श्रेणी:मलेशिया के राज्य व संघीय क्षेत्र
प्रथम बौद्ध संगीति

थेरवाद परम्परा के अनुसार **प्रथम बौद्ध संगीति** महात्मा बुद्ध के परिनिर्वाण के अगले वर्ष (५४३ - ५४२ ईसापूर्व) हुई थी। किन्तु महायान परम्परा के अनुसार यह संगीति इससे भी पूर्व अलग-अलग तिथियों पर होने की सूचना मिलती है। कुछ पाश्चात्य विद्वानों के अनुसार प्रथम संगीति, उक्त तिथि के बाद हुई थी।

यह संगीति मगधसम्राट अजातशत्रु द्वारा राजगृह आहूत में की गयी थी। इसमें ५०० से ३०० भिक्षुओं ने भाग लिया था। सूत्रों के अनुसार राजगृह में यह संगीति सप्तपर्णी गुफा, क्षत्रिय गुफा, पिप्पल पर्वत या गृधकूट में हुई थी। इस संगीति की अध्यक्षता महाकाश्यप ने की थी। इस संंगीति में ज्ञान की प्राप्ति कर बौद्ध भिक्षुओं मौक्ष पाने के लिए स्वंय को धर्म पथ पर अपना जीवन व्यतीत करते थे। 
प्रथम बौद्ध संगीति के कार्य- 
1) सुत्त पिटक का संकलन आनंद ने किया। 
2) विनय पिटक का संकलन उपाली ने किया। 
श्रेणी:बौद्ध धर्म
श्रेणी:बौद्ध संगीति
कोता भारू

**कोता भारू** (Kota Bharu) मलेशिया के केलंतन राज्य की राजधानी है और यह केलंतन के पारम्परिक राजपरिवार (सुल्तान और सुल्ताना) का घर भी है। इस शहर के नाम में "कोता" शब्द संस्कृत के "कोट" (अर्थ: क़िला) से और "भारू" मलय भाषा के "नये" अर्थ वाले शब्द से है, यानि शहर के नाम का अर्थ "नया क़िला" है।

## चित्रदीर्घा

Image:Clocktower,_Kota_Bharu.jpg|कोता भारू का घंटाघर
Image:Sultan_Ismail_Petra_Arch,_Kota_Bharu.jpg|सुल्तान इस्माइल पेत्रा चाप
File:Kota Bharu Airport Apron View.jpg|सुल्तान इस्माइल पेत्रा हवाई अड्डा
File:Around-Kota-Bharu-(19).jpg|काम्पुंग लाउत म्स्जिद
File:Jalan Temenggong, Kota Bharu.jpg|जलान तेमेनगोंग (मार्ग)
File:Hudson decoy.jpg|सन् १९४१ की युद्धकालीन तस्वीर
File:KB Mall.jpg|के बी मॉल
File:Kota bharuBP.jpg|बैंक पेरसातुआन
File:Jalan Parit Dalam KB.jpg|जलान परित दालम
File:Bachok Beach.jpg|बाचोक तट


## इन्हें भी देखें
* केलंतन राज्य

## सन्दर्भ

श्रेणी:केलंतन राज्य
श्रेणी:मलेशिया के आबाद स्थान
सप्तपर्णी गुफा

300px|अंगूठाकार|सप्तपर्णी गुफा प्रवेशद्वार
**सप्तपर्णी गुफा** (या सत्तपर्णगुहा) राजगीर की वैभार पहाडी में स्थित गुफा है। कुछ सूत्रों के अनुसार प्रथम बौद्ध संगीति का आयोजन इसी स्थान पर हुआ था। यहाँ गरम जल का एक स्रोत है जिसमें स्नान करने से स्वास्थ्य लाभ होता है। यह हिन्दुओं के लिये पवित्र कुण्ड है।

श्रेणी:बौद्ध धार्मिक स्थल
श्रेणी:बिहार की गुफाएँ
श्रेणी:नालंदा जिला
श्रेणी:भारतीय तक्षित-शिला वास्तुकला
महर्षि पाणिनि संस्कृत एवं वैदिक विश्वविद्यालय

**महर्षि पाणिनि संस्कृत एवं वैदिक विश्वविद्यालय**, उज्जैन में स्थित मध्य प्रदेश का एक विश्वविद्यालय है। उज्जैन के सांस्कृतिक और पौराणिक महत्व को ध्यान में रखते हुए राज्य शासन ने संस्कृत भाषा और प्राचीन ज्ञान-विज्ञान के अभिवर्धन एवं प्रसार हेतु उज्जैन में संस्कृत विश्वविद्यालय स्थापित करने का निर्णय लिया। महर्षि पाणिनि संस्कृत विश्वविद्यालय अधिनियम 2006 (क्रमांक 15 सन् 2008) के तहत 15 अगस्त 2008 से इस विश्वविद्यालयए की स्थापना की गई तथा 17 अगस्त 2008 को राज्य के मुख्यमंत्री शिवराज सिंह चौहान की अध्यक्षता में तत्कालीन राज्यपाल एवं कुलाधिपति डॉ॰ बलराम जाखड़ द्वारा इसका विधिवत् शुभारंभ किया गया। 

विश्वविद्यालय का कार्यालय देवास रोड, उज्जैन स्थित बिड़ला शोध संस्थान परिसर में दिनांक 17 अगस्त 2008 से प्रारंभ किया गया। विश्वविद्यालय का कार्यालय क्षिप्रांजली न्यास की भूमि में स्थित बिरला शोध संस्थान के भवन में विधिवत् संचालित हो रहा है। भूमि का कुल क्षेत्रफल 1,25,420 वर्गफीट के लगभग है तथा भवन का क्षेत्रफल लगभग 10,200 वर्गफीट है। इसी भवन में कार्यालय के अतिरिक्त पाँच विश्वविद्यालय अध्यापन विभागों की कक्षायें भी लगायी जा रही हैं। भवन किराये पर है।

दिनांक 25.3.2010 को मध्यप्रदेश विद्यानसभा द्वारा ‘महर्षि पाणिनि संस्कृत विश्वविद्यालय, उज्जैन’ के अधिनियम में ‘वैदिक’ शब्द को जोड़े जाने के सम्बन्ध में संशोधन का प्रस्ताव पारित किया गया। तदनुसार इस विश्वविद्यालय का नाम ‘महर्षि पाणिनि संस्कृत विश्वविद्यालय’ के स्थान पर ‘महर्षि पाणिनि संस्कृत एवम् वैदिक विश्वविद्यालय’ हुआ।
इस विश्वविद्यालय में संस्कृत भाषा के पारंपरिक विषयों जैसे शुक्लयजुर्वेद/ नव्य व्याकरण/ फलित ज्योतिष/ सिद्धान्त ज्योतिष एवं साहित्य में शास्त्री (BA), आचार्य (MA), के अध्ययन अध्यापन एवं विशिष्टाचार्य (M. Phil.), विद्यावारिधि (Ph.d) में शोध की समुचित व्यवस्था उपलब्ध है। 
इसके अतिरिक्त BA (संस्कृत प्राच्य) M A (संस्कृत प्राच्य)/ ज्योतिर्विज्ञान का अध्ययन का एकमात्र श्रेष्ठ केंद्र है। 
सत्र जुलाई 2018-19 से विश्वविद्यालय परिसर में चार वर्षीय एकीकृत शास्त्री-शिक्षाशास्त्री(B.A.B.ED.) पाठ्यक्रम भी आरम्भ किया जा रहा है। यह भारत का प्रथम संस्कृत विश्वविद्यालय है जिसके परिसर में यह पाठ्यक्रम आरम्भ हो रहा है। 
विश्वविद्यालय में संस्कृत के एक वर्षीय व्यावसायिक  पाठ्यक्रम भी संचालित हैं जिनसे शीघ्र ही स्वरोजगार प्राप्त किया जा सकता है। इनमें एक वर्षीय व्यावसायिक ज्योतिष डिप्लोमा/ व्यावसायिक वास्तुशास्त्र/ संस्कृत संभाषण / पौरोहित्य पाठ्यक्रम संचालित किए जाते हैं। 
इसके अतिरिक्त हस्तरेखा विज्ञान , रत्नविज्ञान एवं अन्य प्रमाणपत्रीय पाठ्यक्रम भी संचालित है।
## इन्हें भी देखें
*[महर्षि सांदीपनी राष्ट्रीय वेद विद्या प्रतिष्ठान, उज्जैन]

==बाहरी कड़ियाँ==
*[https://web.archive.org/web/20160319051200/http://mpsvvujjain.org/index.php महर्षि पाणिनि संस्कृत विश्वविद्यालय, उज्जैन''' का जालघर]

[श्रेणी:मध्य प्रदेश के विश्वविद्यालय
कविकुलगुरु कालिदास संस्कृत विश्वविद्यालय

**कविकुलगुरु कालिदास संस्कृत विश्वविद्यालय** महाराष्ट्र के रामटेक में स्थित एक संस्कृत विश्वविद्यालय है।
स्थापित-1997
आदर्श वाक्य-राष्ट्रहिताय संस्कृतम्

## बाहरी कड़ियाँ
*''कविकुलगुरु कालिदास संस्कृत विश्वविद्यालय'' का जालघर

श्रेणी:महाराष्ट्र के विश्वविद्यालय
भारत स्थित संस्कृत विश्वविद्यालयों की सूची

भारत तथा के संस्कृत विश्वविद्यालयों की सूची नीचे दी गयी है-

## सन्दर्भ

श्रेणी:संस्कृत
श्रेणी:हिन्दू धर्म
श्रेणी:बौद्ध धर्म
श्रेणी:Indology
श्रेणी:Indosphere
श्रेणी:संस्कृत विश्वविद्यालय
श्रेणी:Lists of universities in India
नलबाड़ी

**नलबाड़ी** (असमिया : নলবাৰী ) भारत के असम राज्य के नलबाड़ी ज़िले में स्थित एक शहर है। यह उस ज़िले का मुख्यालय भी है।

## इन्हें भी देखें
* नलबाड़ी ज़िला

## सन्दर्भ

श्रेणी:नलबाड़ी ज़िला
श्रेणी:असम के नगर
श्रेणी:नलबाड़ी ज़िले के नगर
*
श्री जगन्नाथ संस्कृत विश्वविद्यालय

**श्री जगन्नाथ संस्कृत विश्वविद्यालय** ओडिशा के जगन्नाथ पुरी में स्थित एक संस्कृत विश्वविद्यालय है।
स्थापित-१९८१
आदर्शवाक्य- सत्यं ज्ञानं अनन्तम्

## बाहरी कड़ियाँ
*'''श्री जगन्नाथ संस्कृत विश्वविद्यालय''' का जालघर

श्रेणी:ओडिशा के विश्वविद्यालय
जैवनिस्यंदन

**जैवनिस्यन्दन** (बायोफिल्ट्रेशन) एक नवीन तकनीक है, जिसके द्वरा दुर्गन्धपूर्ण गैस और कम सान्द्र वाष्पशील कार्बनिक यौगिकों (वोलेटाइल आर्गेनिक कंपाउंड्स) को समाप्त किया जाता है। किसी भी वस्तु में दुर्गन्घ उसमे पलने वाले कीटाणुओं के उपस्थिति से होता है। इन कीटाणुओं को बायोफिल्ट्रेशन द्वारा समाप्त किया जा सकता है।

## बायो-फ़िल्टर बॉक्स
इसका आकर एक घन मीटर से लेकर पचास घन मीटर तक हो सकता है। बायो-फ़िल्टर का मुख्य काम हवा धारा में समाहित प्रदूषकों को सूक्ष्मजीवों के साथ मुठभेड़ करना होता है जिसके कारण दुर्गन्ध फैलानेवाले कीटाणुओं का विनाश हो जाता है। बायो फ़िल्टर बॉक्स के अंदर फ़िल्टर लगे होते है जो सूक्ष्मजीवों के लिए प्रजनन भूमि का काम करते हैं। सूक्ष्मजीव नमी की एक पतली परत में रहते हैं, जिसे बायो-फिल्म कहते हैं। यह फिल्म फ़िल्टर के घटक को चारो तरफ से घेर लेती है और जैवछनन के दौरान प्रदूषित हवा को फ़िल्टर बॉक्स के अंदर धीरे-धीरे पंप किया जाता है। तब प्रदूषित हवा को बायो-फ़िल्टर के फिल्म सोख लेती है और परिष्कृत हवा को बाहर छोड़ देती है। इसी समय सूक्ष्मजीव सोखे गए प्रदूषित पदार्थों को नष्ट करती है और ऊर्जा, कार्बन डाईऑक्साइड और पानी का निर्माण करती है। इस पूरे प्रक्रिया को जैवनिस्पंदन कहते हैं। 

यह जैविक बिघटन प्रक्रिया को निम्न तरीके से दर्शाया जा सकता है:
: जैविक प्रदूषण + O2 --> CO2 + H2O + ऊष्मा + बायोमास

श्रेणी:प्रदूषण
श्रेणी:पर्यावरणीय मृदा विज्ञान
सद्विद्या पाठशाला

**सद्विद्या पाठशाला** कर्नाटक के मैसूर में स्थित शैक्षिक संस्थानों का समूह है। यह मैसूर के प्रमुख शैक्षिक संस्थानों मेम से एक है। यह कन्नड, हिन्दी, संस्कृत एवं अंग्रेजी भाषाओं की शिक्षा का प्रमुख केन्द्र है। १८५४ में श्री पेरिस्वामी तिरुमलाचार्य द्वारा स्थापैत यह संस्थान मैसूर के प्राचीनतम संस्थानों में से एक है।
center|thumb|550px|सद्विद्या पाठशाला की शैक्षिक संस्थाएँ

## बाहरी कड़ियाँ
*'''सद्विद्या पाठशाला''' का जालघर

श्रेणी:कर्नाटक के शिक्षा संस्थान
श्री सोमनाथ संस्कृत विश्वविद्यालय

**श्री सोमनाथ संस्कृत विश्वविद्यालय** () गुजरात के सौराष्ट्र विभाग में गीर-सोमनाथ जिले में स्थित एक विश्वविद्यालय है। यह गुजरात राज्य का एकमात्र संस्कृत विश्वविद्यालय है। “**पूर्णता गौरवाय**” (गौरव के लिए पूर्णता) ये विश्वविद्याल का ध्येयसूत्र है। इस विश्वविद्यालय का व्याप सम्पूर्ण गुजरातराज्य में है। अतः वह सम्पूर्ण राज्य में कहीं भी संशोधन केन्द्र और शैक्षणिक केन्द्र का प्रस्थापन कर सकता है। सम्पूर्ण राज्य में पैंतीस से अधिक (३५+) महाविद्यालय इस विश्वविद्याल से सम्बद्ध हैं।

इसकी स्थापना १ अप्रैल २००५ को की गयी थी। यह गुजरात का राज्य-विश्वविद्यालय है जिसमें शिक्षा का माध्यम संस्कृत है। शास्त्री (B.A.), शिक्षाशास्त्री (B.Ed.) और आचार्य (M.A.) पाठ्यक्रमों के अलावा इस विश्वविद्यालय ने पूरे गुजरात में केन्द्र स्थापित किए हैं जहाँ से मन्दिर प्रबन्धन, पौरोहित्य, ज्योतिष, वास्तुशास्त्र, योग, बोलचाल की संस्कृत आदि में डिप्लोमा और सर्टिफिकेट पाठ्यक्रम चलाए जाते हैं। यहाँ की यज्ञशाला में प्रतिदिन यज्ञ होता है। इसके पुस्तकालय का नाम 'शारदा भवन' है जिसमें ७ हजार से आधिक पुस्तकें हैं। यहाँ निःशुल्क छात्रावास सुविधा प्रदत्त है।

## बाहरी कड़ियाँ
*'''श्री सोमनाथ संस्कृत विश्वविद्यालय''' का जालघर

श्रेणी:संस्कृत विश्वविद्यालय
श्रेणी:गुजरात के विश्वविद्यालय
कुमार भास्कर वर्मा संस्कृत एवं पुरातन अध्ययन विश्वविद्यालय

**श्री कुमार भास्कर वर्मा संस्कृत एवं पुरातन अध्ययन विश्वविद्यालय** असम के नलबाड़ी में स्थित एक संस्कृत विश्वविद्यालय है। इसकी स्थापना २०११ में हुई थी। इसकी स्थापना का मुख्य उद्देश्य संस्कृत भाषा एवं कामरूप के इतिहास का अध्ययन करना है। इसके अलावा इसमें कला, मानविकी एवं व्यावसायिक पाठ्यक्रम भी संचालित हैं।

कुमार भास्कर वर्मा (७वीं शताब्दी ई०), असम के एक महान सम्राट और संस्कृत अध्ययन के संरक्षक थे। उसके शासनकाल में असम में वैदिक संस्कृति और सांस्कृतिक ज्ञान फला-फूला। 

## बाहरी कड़ियाँ
*'''श्री कुमार भास्कर वर्मा संस्कृत एवं पुरातन अध्ययन विश्वविद्यालय''' का जालघर

श्रेणी:असम में विश्वविद्यालय और कॉलेज
थानेसर

**थानेसर** (Thanesar) भारत के हरियाणा राज्य के कुरुक्षेत्र ज़िले में स्थित एक नगर है। यह दिल्ली से 160 किमी उत्तर-पश्चिम में स्थित है। कुरुक्षेत्र का शहरी सीमा अब थानेसर से मिल गयी है।

## इतिहास
थानेसर या थानेश्वर (स्थानीश्वर) हरियाणा का एक ऐतिहासिक नगर एवं हिन्दुओं का तीर्थ है। यह सरस्वती घग्गर नदी के तट पर स्थित है। सन् 1014 में महमूद गजनवी ने थानेश्वर में लूटपाट की और चक्रस्वामी की मूर्ति तोड़कर मन्दिर को भारी नुकसान पहुँचाया।

## इन्हें भी देखें
* कुरुक्षेत्र
* कुरुक्षेत्र ज़िला
* थानेसर विधानसभा निर्वाचन क्षेत्र, हरियाणा

## सन्दर्भ

श्रेणी:हरियाणा के शहर
श्रेणी:कुरुक्षेत्र ज़िला
श्रेणी:कुरुक्षेत्र ज़िले के नगर
श्रेणी:ऐतिहासिक नगर
श्रेणी:कुरुक्षेत्र
इस्लामी गणराज्य

**इस्लामी गणराज्य**, या **इस्लामी जम्हूरिया**(अरबी:الجمهورية الإسلامية;*अल्'जम्हूरियत् अल्'इस्लामियाह्*/उर्दू:اسلامی جمہوریہ;*इस्लामी जम्हूरिया*/फ़ारसी:جمهوری اسلامی;*जम्हूरी इस्लामी*) एक ऐसी रियासत या राजनैतिक व्यवस्था होती है, जिसे संविधान में बतौर इस्लामिक गणराज्य निर्दिष्ट एवं वर्णित किया गया हो। इस शब्दावली की विस्तृत परिभाषा, देश-दर-देश एवं संविधान-दर-संविधान भिन्न हो सकती है, परंतु सैद्धांतिक तौर पर ऐसी व्यवस्था की मूल-विचारधारा में इस्लामीक सिद्धांतों एवं गणतांत्रिक सिद्धांतों का सम्मिलन होता है। अर्थात् इस व्यवस्था में नाहीं संपूर्णतः इस्लामिक सिद्धांत होते हैं, नाहीं संपूर्णतः गणतांत्रिक सिद्धांत होते हैं, बलकी इन दोनों विचारधाराओं का सम्मिलित रूप होता है। आधिकतर परिस्थितियों में, राजनयिक तंत्र व कार्यप्रणाली, गणतांत्रिक सिद्धांतों पर होती है, और न्यायिक व्यवस्था एवं नागरिक व दंड संहिता इस्लामिक उसूलों पर आधारित होती है। पाकिस्तान विश्व का पहला ऐसा देश था जिसने संवैधानिक तौर पर स्वयं को एक "**इस्लामिक गणराज्य**" घोषित किया था, एवं इस शब्द का उपयोग भी सर्वप्रथम पाकिस्तान के 1956 के संविधान में ही किया गया था। तत्पश्चात, मॉरीतानिया ने 28 नवंबर 1958 में अपने नाम के साथ इस्लामी गणराज्य शब्द का इस्तेमाल किया, ईरान ने ईरानी क्रांती के बाद और अफगानिस्तान ने 2001 में तालिबान सरकार समाप्ति के बाद अपने नाम के साथ इस्लामी गणराज्य शब्द को जोड़ा। वर्ष 2015 में गाम्बिया ने भी स्वयं को एक इस्लामी गणराज्य घोषित कर लिया था।

## विश्व के इस्लामी गणराज्य
विश्व में मौजूदा 5 इस्लामी गणराज्य हैं:

## इन्हें भी देखें
*गणतंत्र
*धर्मतंत्र

## सन्दर्भ

श्रेणी:इस्लाम
श्रेणी:इस्लामी गणराज्य
अलोर सेतार

**अलोर सेतार** मलेशिया के केदाह राज्य की राजधानी और उस राज्य का दूसरा सबसे बड़ा शहर है। यह मलेशिया व थाईलैण्ड के बीच चलने वाले रेलमार्ग पर स्थित होनें के कारण उत्तरी मलय प्रायद्वीप का एक महत्वपूर्ण नगर है। अलोर सेतार के दफ़्तर मलेशिया के अन्य शहरों से अलग हैं क्योंकि उनमें रविवार से बृहस्पतिवार तक काम चलता है और शुक्रवार व शनिवार को छुट्टी होती है।

## इन्हें भी देखें
* केदाह राज्य

## सन्दर्भ

श्रेणी:केदाह राज्य
श्रेणी:मलेशिया के आबाद स्थान
गीर सोमनाथ जिला

**गीर सोमनाथ जिला** भारत के गुजरात राज्य का एक जिला है। ज़िले का मुख्यालय सोमनाथ है।  जिला सौराष्ट्र क्षेत्र में स्थित है।

## विवरण
गीर का सुविख्यात जंगल और अती प्राचीन सोमनाथ ज्योतिर्लिंग के नाम से ज़िले का नाम गीर सोमनाथ पड़ा है। अगस्त २०१३ में गुजरात के तत्कालीन मुख्यमंत्री नरेन्द्र मोदी द्वारा सात नये ज़िले कि घोषणा की गई थी। गीर सोमनाथ ज़िला जूनागढ ज़िले से बनाया गया है। गीर का जंगल और सोमनाथ मंदिर के कारण ये विस्तार पूरे भारत में मशहूर है।

## गीर सोमनाथ ज़िले के तहसील
* वेरावल
* तालाला
* सुत्रापाडा
* कोडिनार
* ऊना
* गीर गढडा

## इन्हें भी देखें
* वेरावल
* गुजरात
* गुजरात के जिले

## सन्दर्भ

श्रेणी:गुजरात के जिले
*
अहमद अबुल घेइत

**अहमद अबुल घेइत** (, उपनाम: **अबुल अल-घेइत**, **अबुल एल-घेइत**, आदि), (जन्म: 12 जून 1942), मिस्र के एक राजनयिक हैं,जो मार्च 2016 में अरब लीग के महासचिव चने गए हैं। 22 सदस्यीय संगठन अरब लीग ने काहिरा में संपन्न एक आपातकालीन बैठक में सर्वसम्मति से उन्हें महासचिव नियुक्त किया। वे वर्ष 2004 से 2011 तक राष्ट्रपति होस्नी मुबारक के शासन काल में मिस्र के विदेश मंत्री रहे।
## सन्दर्भ

श्रेणी:मिस्र के लोग
श्रेणी:1942 में जन्मे लोग
श्रेणी:अरब लीग
छेदी जगन

right|thumb|300px|छेदी जगन, १९६२ में
**छेदी भरत जगन** (२२ मार्च १९१८ - ६ मार्च १९९७) दक्षिण अमेरिका के गयाना देश के एक राजनेता थे। वे सन् १९५३ में ब्रिटिश गयाना के पहले मुख्य मंत्री (Chief Minister) चुने गये और फिर १९६१-१९६४ काल में ब्रिटिश गयाना के प्रधान मंत्री चुने गये। स्वतंत्रता के बाद १९९२-१९९७ काल में वे गयाना के राष्ट्रपति बने। गयाना में उन्हें अक्सर राष्ट्रपिता के रूप में देखा जाता है।

## इन्हें भी देखें
* गयाना
* गयाना का इतिहास

## सन्दर्भ

श्रेणी:गयाना की राजनीति
श्रेणी:गयाना के राष्ट्रपति